Sukawana, Kintamani, Bangli

Sukawana inggih punika silih tunggil désa sané magenah ring Kecamatan Kintamani, Kabupatén Bangli, Propinsi Bali. Desa puniki wantah wewidangan dataran tinggi sane tegehnyane 1700 meter saking permukaan laut, magenah 4 km kelod kota kecamatan Kintamani lan 10 km kelod kota Kabupaten Bangli, antuk luas 33,61 km2. Akeh krama Desa Sukawana inggih punika 6.321 diri antuk sawatara 1.789 kepala keluarga. Komposisi penduduknyane akehan petani.

 Lelintihan 
Dumun ring cokor Gunung Wangun Urip wenten anak istri sane durung marabian salami uripnyane, santukan anak istri punika durung marabian anak istri punika kaloktah dados Daa Tua. Ipun magenah ngiterin alase punika tur santukan punika kagenahin olih anak istri sane sampun lingsir, alas sane ngiterin punika kawastanin Tanah Daa, iriki genah anake istri punika magenah tur geginannyane wantah ngebas alas. Yening alas punika sampun kabah lan sampun cocok antuk nanem, sang istri nandur antuk bawang putih. Ento geginane sabilang wai, tuah nanem surya. Lianan ring punika miara ayam Kedas putih sane madue suara sane keras tur merdu nglimurang manah anak bajang tua siang peteng. Yening sampun rauh masan manyi, anak istri punika nyimpen bawang putih sane sampun kapanen nganggen sok, kranjang sane malakar antuk tiing pinaka genah bawang putih punika, raris kagenahang ring pondoknyane ring alas Tanah Daa.

Sedek dina anu, di alase kaler tongos dedarine ento ada nyama patpat ane nongos ditu. Yowana makapatpat punika soang-soang mawasta Tuwaan, Madenan, Nyomanan miwah Ketutan. Madenan nenten malih nyarengin semetonnyane makatetiga santukan sampun meneng ring genah sane cukup doh saking genah semetonnyane meneng, lan genah punika mangkin sampun kaloktah dados Desa Madenan. Sedek dina anu, Nyomanan bangun semengan lantas ningeh suaran siape ane merdu di tengah alas Tanah Daha. Manah I Nyomanan marasa uning sapasira sane miara ayam sane madue suara merdu sakadi punika. I Nyomanan raris nyagjag nyujur munyin siape punika. Sasampune I Nyomanan rauh ring alas Tanah Daha, Ida manggihin sok sane madaging kesuna ring alase punika, rikala punika wenten anak istri Daha tua rauh ring ida, manah Nyomanan kapikat antuk ida Daha tua lan ida nyatayang yening Nyomanan jagi nganten sareng ipun. Pamuputne sang kalih makurenan tan mawali ka genah sameton ipune raris jenek nyalanin kauripane ring alas Tanah Daha. Santukan ritatkala ida matemu sareng rabin idane, punika kakawitin antuk ngrereh kranjang sane madaging kesuna ring tengahing alas sane kawastanin wana, punika mawinan genahe punika kawastanin Sokwana, sane maartos kranjang utawi kranjang sane madaging kesuna ring tengahing alas, tur sesampun punika nglimbak salanturnyane, genahe punika kawastanin Sokwana , sane marupa Desa Suwanaha, punika dados dados dusun sane mangkin kawastanin Banjar Tanah Daha.

Selanturnyane kabaosang, Nyomanan punika sane ngwarisin krama Nyomanan ring Desa Sukawana, selanturnyane semetonnyane sane meneng ring genah sane dumun, inggih punika Tuwaan, kapercayain sampun ngwarisin krama Tuwaan sane ngantos mangkin kalih kelompok Kraman punika sampun terus nglimbak, nincap akehnyane lan dados siki satuan saking Vikra Pawanakagely, wastannyane formasi punika mawit saking kalih kelompok inggih punika Nyomanan lan Tuwaan, nanging makekalih punika sujatinnyane asiki lan setata madampingan lan sareng-sareng ngawinang Desa Sukawana ageng lan terus nglimbak.

 Pamréntahan 
 Désa Dinas 
Wawidangan Désa Sukawana madué sia dusun utawi banjar dinas, inggih punika:

 Dusun Désa
 Dusun Kubuslaya
 Dusun Kutadalem
 Dusun Kuum
 Dusun Lateng
 Dusun Munduk Lampah
 Dusun Paketan
 Dusun Sukawana
 Dusun Tanah Daha

 Désa Adat 
Mawit adat ring Désa Sukawana punika kagenahin olih Désa Pakraman Sukawana, sané kakepah manados sia banjar adat, inggih punika:
Désa Pakraman Sukawana

 Banjar Sukawana
 Banjar Paketan
 Banjar Lateng
 Banjar Giringan
 Banjar Kuta Dalem
 Banjar Tanah Daha
 Banjar Désa
 Banjar Kuum
 Banjar Kubusalya

 Démografi 
Krama désa Sukawana ring warsa 2016 madué 2.710 lanang miwah 2.450 istri mawit sex ratio 110.

Pustaka

Pranala jaba
  Situs Resmi Pamréntahan Propinsi Bali 
  Badan Pusat Statistik Propinsi Bali
  Situs Resmi Pamréntahan Kabupatén Bangli
  Badan Pusat Statistik Kabupatén Bangli
   Situs resmi Pamréntahan désa Sukawana]
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Kintamani, Bangli
Kategori:Désa ring Kabupatén Bangli